Παπαρδέλες με λαχανικά, ελιές και ξερό κόλιανδρο
Δύο ειδών πιπεριές, φρέσκα ντοματίνια και ξερός κόλιανδορς δημιουργούν μια νόστιμη σάλτσα για τα μακαρόνια μας.
500 γρ. παπαρδέλες, 2 μέτρια ξερά κρεμμύδια, σε ψιλά καρέ, 1/2 - 1 καυτερή πιπερίτσα, ψιλοκομμένη, 10 μαύρες ελιές, ψιλοκομμένες, 4-5 φρέσκα κρεμμυδάκια, σε ροδέλες, 6 πιπεριές Φλωρίνης (από βαζάκι), στραγγισμένες, σε μικρά καρέ, 15-20 ντοματίνια, κομμένα στα τέσσερα, 1 κουτ. σούπας κόλιανδρος ξερός, σε σκόνη, 1/2 μάτσο μαϊντανός, ψιλοκομμένος, 80 ml σησαμέλαιο (ή ελαιόλαδο), αλάτι, φρεσκοτριμμένο πιπέρι
Για να φτιάξουμε τις παπαρδέλες με λαχανικά, ελιές και ξερό κόλιανδρο, ξεκινάμε βράζοντας τα ζυμαρικά σύμφωνα με τις οδηγίες της συσκευασίας. Τα στραγγίζουμε και κρατάμε 1 φλιτζ. τσαγιού από το νερό τους. Στην ίδια κατσαρόλα ζεσταίνουμε το λάδι σε μέτρια φωτιά και σοτάρουμε όλα τα κρεμμύδια με την καυτερή πιπεριά και τις ελιές για 3-4 λεπτά, μέχρι να μαλακώσουν. Ρίχνουμε τις πιπεριές Φλωρίνης, τα ντοματάκια, αλατοπίπερο και τον κόλιανδρο και συνεχίζουμε το σοτάρισμα για άλλα 2 λεπτά, ανακατεύοντας. Προσθέτουμε τα ζυμαρικά και το νερό που κρατήσαμε στην άκρη και ανακατεύουμε για 1-2 λεπτά ακόμη, για να σκορπιστούν ομοιόμορφα τα υλικά. Αποσύρουμε από τη φωτιά, σκορπίζουμε τον μαϊντανό και φρεσκοτριμμένο πιπέρι και σερβίρουμε.
Ελιά,Ζυμαρικά